**Repülőmérnöki szak hallgatói elégedettség értékelése**

**2021**

A repülőmérnöki szak hallgatói a korábbi évek gyakorlatának megfelelően a megadott szempontrendszer szerint értékelték a repülőmérnöki szakot. A hallgatók 36%-a (14 fő) töltötte ki a kérdőívet. Az előző évi méréshez képest nőtt a felmérésben résztvevő hallgatók aránya, ami 2021-ben 23,8%, 5 fő volt).

1. **A szakon folyó oktatás színvonala**

***A hallgatói megítélés kedvezően változott 2020-hoz viszonyítva.*** A hallgatók döntő többsége, 64,24%-a szerint megfelelő az oktatás színvonala (2020-ben 40% vélekedett így). Továbbá számottevően csökkent azok száma, akik a képzés színvonalát erősen hullámzónak tartják, 21,43%-ra (2020-ben 60% volt). Nőtt azok száma, akik szerint magas színvonalú oktatás folyik, 14,29%-ra (2020-ban 0% volt). ***Kedvező, hogy az előző évi 0% maradt azok aránya, akik szerint alacsony az oktatás színvonala.***

1. **A leginkább fejlesztett képességek**

A szakon folyó képzés a hallgatók megítélése szerint leginkább a gondolkodásukat (57,14%), a lexikális tudásukat (64,29%) és az önálló tanulási készség megszerzésének képességét (42,86%) fejlesztette. A kreativitás területén (0%-ról 21,43%-ra) és a csapatmunka területén (20%-ról 50%-ra) mutatkozott jelentős javulás. Sokan érzik most is úgy, hogy a megszerzett tudást jól tudják alkalmazni (40%-ról 50%-ra nőtt). Úgy vélik, hogy gondolkodás képességüket a képzés a korábbinál kevésbé fejleszti (57,14%-ról 41,18%-ra csökkent). A tolerancia alig változott (20%-ról 21,43%-ra), viszont a vitakészségük és az innováció képességük fejlődött (0%-ról 7,14%-ra), tehát ezen kompetenciák fejlesztéséhez a szakon folytatott tanulmányok hozzájárultak.

1. **Az oktatók szakmai felkészültsége**

***Az oktatók szakmai felkészültségének hallgatói megítélése kedvezően alakult***. Az oktatók szakmai felkészűltségét megfelelőnek tartók aránya 0%-ról 85,71%-ra nőtt és erősen csökkent azok aránya, akik az oktatók szakmai felkészűltségét erősen változónak találják (60%-ról 7,14%-ra), viszont a kiemelkedő felkészűltségű oktatók minősítése 40%-ról igen erősen 7,14%-ra csökkent.

1. **Tantárgyi követelményrendszer**

***A tantárgyi követelményrendszer hallgatói megítélése változóan alakult ebben az évben.***  Erősen csökkent a Magasak a követelmények, nagyon nehezen teljesíthetők megitélés aránya, ami az előző évi 20%-ról 7,14%-ra csökkent, ugyanakkor 60%-ról 78,57%-ra nőtt a Magasak a követelmények, de teljesíthetők véleményezők aránya. 0%-k maradt a követelményeket alacsonynak ítélő vélemények is. Reálisnak, a közvetített tananyaggal arányosnak tartja a követelményeket a hallgatók 14,29%-a az előző évi 20%-kal szemben.

1. **Az oktatók és hallgatók viszonya**

***Az oktatók és hallgatók viszonya az eltelt év alatt alig változott.*** A kölcsönös tisztelet és megbecsülés (2020: 3,8%; 2021: 4,79%), ami javulást mutat, valamint a segítségnyújtás és konzultációs lehetőségek biztosítása (2020: 4,6%; 2021:4,29% ), ami közel azonos értékű.

1. **Gyakorlati képzés**

***A szakhoz kapcsolódó gyakorlati képzésben a hallgatók véleménye változó.*** Kissé javult a Jól szervezett, átgondolt, naprakész tudást biztosító vélemények aránya (2020: 60%- ról 2021: 64,29%-ra) és nőtt azok aránya, 20%-ról 28,57%-ra, akik szerint Rosszul szervezett, nem tölti be a funkcióját a gyakorlati képzés. Kedvezően alakult, mert csökkent (20%-ról 7,14%-ra) azok aránya, akik szerint a gyakorlati képzés Jól szervezett, de elavult tudást közvetít.

1. **Infrastruktúra**

***Ezen a területen a mutatók vegyesen változtak, de főleg javultak 2021-ben 2020-hoz viszonyítva.*** Csak egy területen minősítették a hallgatók rosszabbnak az infrastruktúrát, mint az előző évben: a Gyakorlótermek biztosítása (2020: 5, 2021: 4,23). Javultak a mutatók: a Számítógépek elérhetősége (2020: 2,8, 2021: 3,43), az Akadálymentesítés minősége (2020: 3,4, 2021: 5,14), a Könyvtári szolgáltatások (2020:4,25, 2021:4,33), a Laborok és műhelyek felszereltsége (2020: 3,8; 2021: 4,62), a Tantermek felszereltsége (2020:4; 2021:4,43), az Oktatástechnika (2020: 3,4, 2021:4,43), a Jegyzetellátottság (2020:4,, 2021: 4,62), illetve az Internet elérhetősége (2020: 3,4; 2021: 4,36) területén.

1. **A szak által szervezett tanulmányutak, üzemlátogatások**

***Nem változtak jelentősen a szak által szervezett tanulmányutakkal, üzemlátogatásokkal kapcsolatos mutatók.*** Ezért csak felsorolás jelleggel az egy év alatti változások: Teljes egészében elégedett a lehetőségekkel: 2020-ban 0%, 2021-ben: 14,29%, Kevés hallgató számára biztosítottak ezek a lehetőségek: 2020-ban 0%, 2021-ben:7,14%, Számomra nem elérhetők ezek a lehetőségek: 2020-ban 20%, 2021-ben 21,43%. Erősen csökkent azok aránya, akik szerint nem szerveznek ilyen utakat, (2020: 80%; 2021: 50%). Ez utóbbi arány mindkét évben elég magas érték.

1. **A Tanulmányi és Felvételi Csoport működésének véleményezése**

**Mindegyik területen jelentős a javulás a Csoport munkájának a megítélésében.** Az Ügyintézés gyorsasága 3,2-ről 3,57-re, az Ügyintézés pontossága 3,8-ről 2,76-ra, a Szakmai felkészűltség 3,8-ról 4,21-re, A dolgozók segítőkészsége 2,8-ról 3,5-re, A fogadóórák időpontja 2,2-ről 4-re és A hallgatók tájékoztatásának minősége 3,6-ről 3,79-re nőtt.

**10.) Intézeti adminisztráció**

***Az intézeti adminisztráció megítélése az előző évhez viszonyítva minden területen kedvezően alakult***, 4,14-4,71-ig terjedő értékelést kapott (előző évben ez 2,6-3,6 volt).

**11.) Kreditek és órarend**

Minden területen javultak a mutatók: a kreditek elismertetésének hallgatói megítélése (2020: 2,5-4; 2021: 3,5-5,4) és az órarend rugalmas átalakítása (2020: 3; 2021: 4,3).

**12.) A szak megítélése**

***A szak hírnevének hallgatói megítélése* 5,2-ről 5,43-ra, *a szakképzettség* *piacképességének értékelése* 5,8-ról 5,57-re *és elhelyezkedési esélyeik* 5,2-ről 5,29-re, azaz alig változott.** Ez a 6-os skálán elég magas érték. Ezzel magyarázható, hogy mindig van túljelentkezés.

**13.) Elhelyezkedési szándék**

***A kérdőívet kitöltő hallgatók 100%-a repülőmérnökként szeretne elhelyezkedni***.

**14.) A hallgatói vélemények alapján megfogalmazott javaslatok az intézeti és a tanszék vezetése felé:**

- Több gyakorlati példát és jobb szemléltetést kell biztosítani az elméleti oktatásban.

- Néhány oktatótól aktívabb és segítőkészebb hozzáállást javasolnék a szakon.

- Naprakészebb kapcsolatot kell kiépíteni az egyetem és a gyakorlati képzést végző Tréner Kft. között, az évközi repülésekből adódó órai hiányzások miatti feszültségek csökkentésének érdekében.

- A gyakorlati képzést újra kell szervezni a Tréner Kft-vel, ezáltal átláthatóbb és gördülékenyebb lesz a gyakorlati képzés. A szigorúbb követelmények betartását folyamatosan ellenőrízni szükséges, mert ezzel elérhető, hogy kevesebb egyetemi elméleti foglalkozásról kelljen hiányozni a rosszul szervezett repülések miatt.

- Ha esetleges járványhelyzet miatt ismét online elméleti oktatást kellene bevezetni, akkor meg kell oldani a foglalkozások megtartásának rendszeres ellenőrzését.

Nyíregyháza, 2021. június 30.

Dr. Szilágyi Dénes szakfelelős

repülőmérnöki alapszak